

**UPRAVNI ODJEL ZA PROSTORNO UREĐENJE,**

**ZAŠTITU OKOLIŠA I KOMUNALNE POSLOVE**

**KLASA: 112-02/21-01/17**

**URBROJ: 2198/1-07/1-21-6**

**Zadar, 20. kolovoza 2021. godine**

Na temelju članka 17. i 19 stavka 1., Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19 – u daljnjem tekstu: Zakon), pročelnik Upravnog odjela za prostorno uređenje, zaštitu okoliša i komunalne poslove, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu**

**u Upravni odjel za prostorno uređenje, zaštitu okoliša i komunalne poslove**

U „Narodnim novinama“ broj 92/2021 od 20. kolovoza 2021. godine objavljen je javni natječaj za prijam u službu u Upravni odjel za prostorno uređenje, zaštitu okoliša i komunalne poslove, na radna mjesta:

1. referent za prostorno uređenje i gradnju, mjesto rada Zadar, radno mjesto broj 81. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca;

2. savjetnik za prostorno uređenje i gradnju, mjesto rada Zadar, radno mjesto broj 74. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca;

3. samostalni upravni referent za prostorno uređenje i gradnju, mjesto rada Pag, radno mjesto broj 102. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca;

4. samostalni upravni referent za prostorno uređenje i gradnju – vježbenik, mjesto rada Biograd na Moru, radno mjesto broj 91. iz Pravilnika, 1 izvršitelj, na određeno vrijeme od 12 mjeseci.

Od dana objave javnog natječaja u „Narodnim novinama“ počinje teći rok od 10 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 30. kolovoza 2021. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta, koja se popunjavaju predmetnim javnim natječajem, prema Pravilniku o unutarnjem redu upravnih tijela Zadarske županije („Službeni glasnik Zadarske županije“ broj 1/20, 28/20 – u daljnjem tekstu: Pravilnik):**

**1. referent za prostorno uređenje i gradnju, mjesto rada Zadar, radno mjesto broj 81. iz Pravilnika:**

- obavlja radnje u upravnom postupku do donošenja rješenja;

- vodi propisane očevidnike i izdaje izvode i uvjerenja iz očevidnika koje vodi;

- obavlja jednostavnije upravne i stručne poslove na obradi predmeta iz područja prostornog uređenja i gradnje;

- po nalogu zamjenika pročelnika obavlja i druge poslove koji mu se povjere.

**2. savjetnik za prostorno uređenje i gradnju, mjesto rada Zadar, radno mjesto broj 74. iz Pravilnika:**

- vodi upravni i neupravni postupak i donosi rješenja u složenim upravnim postupcima u izdavanju rješenja i drugih akata prostornog uređenja i gradnje;

- surađuje, pruža stručnu pomoć građanima i drugim pravnim osobama u pitanjima iz djelokruga provedbe dokumenata prostornog uređenja i gradnje;

- piše izvješća o riješenim predmetima i vodi statistiku zaprimljenih i riješenih predmeta koji su mu povjereni;

- po nalogu zamjenika pročelnika obavlja i druge poslove koji mu se povjere.

**3. samostalni upravni referent za prostorno uređenje i gradnju, mjesto rada Pag, radno mjesto broj 102. iz Pravilnika:**

- vodi upravni i neupravni postupak i donosi rješenja i druge akte u složenijim predmetima prostornog uređenja i gradnje;

- surađuje pravnim osobama te državnim tijelima u svrhu prikupljanja potrebnih obavijesti radi unapređenja rada;

- piše izvješća o riješenim predmetima i vodi statistiku zaprimljenih i riješenih predmeta koji su mu povjereni;

- po nalogu zamjenika pročelnika obavlja i druge poslove koji mu se povjere.

**4. samostalni upravni referent za prostorno uređenje i gradnju – vježbenik, mjesto rada Biograd na Moru, radno mjesto broj 91. iz Pravilnika:**

- vodi upravni i neupravni postupak i donosi rješenja u složenim upravnim postupcima u izdavanju rješenja i drugih akata prostornog uređenja i gradnje;

- surađuje, pruža stručnu pomoć građanima i drugim pravnim osobama u pitanjima iz djelokruga provedbe dokumenata prostornog uređenja i gradnje;

- piše izvješća o riješenim predmetima i vodi statistiku zaprimljenih i riješenih predmeta koji su mu povjereni;

- po nalogu višeg specijalista-savjetnika obavlja i druge poslove koji mu se povjere.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

1. Koeficijent složenosti poslova radnog mjesta referentje 1,55, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 20., za radna mjesta 11. klasifikacijskog ranga („Službeni glasnik Zadarske županije“ broj 25/19).

2. Koeficijent složenosti poslova radnog mjesta savjetnik je 2,14, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 8., za radna mjesta 5. klasifikacijskog ranga („Službeni glasnik Zadarske županije“ broj 25/19).

3. Koeficijent složenosti poslova radnog mjesta samostalni upravni referent za prostorno uređenje i gradnju je 2,05, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 11., za radna mjesta 6. klasifikacijskog ranga („Službeni glasnik Zadarske županije“ broj 25/19).

4. Koeficijent složenosti poslova radnog mjesta samostalni upravni referent za prostorno uređenje i gradnju je 2,05, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 11., za radna mjesta 6. klasifikacijskog ranga („Službeni glasnik Zadarske županije“ broj 25/19).

U skladu s člankom 12. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 4/19, 9/20, 20/20).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu javnog natječaja imenovano od strane pročelnika Upravnog odjela za prostorno uređenje, zaštitu okoliša i komunalne poslove.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima prijavljenim na javni natječaj, te će im biti upućena odgovarajuća pisana obavijest.

**1. Pravni izvori za pripremanje kandidata za prethodnu provjeru znanja za referenta za prostorno uređenje i gradnju, radno mjesto broj 81. iz Pravilnika u Upravnom odjelu za prostorno uređenje, zaštitu okoliša i komunalne poslove, s mjestom rada u Zadru, su sljedeći:**

a) Zakon o postupanju s nezakonito izgrađenim zgradama („Narodne novine“ broj 86/2012,

143/2013, 65/2017, 14/2019);

b) Zakon o prostornom uređenju („Narodne novine“ broj 153/2013, 65/2017, 114/2018,

39/2019, 98/2019);

c) Zakon o gradnji („Narodne novine“ broj 153/2013, 20/2017, 39/2019, 125/2019);

d) Zakon o procjeni vrijednosti nekretnina („Narodne novine“ broj 78/2015);

e) Zakon o općem upravnom postupku („Narodne novine“ broj 47/2009);

f) Uredba o uredskom poslovanju („Narodne novine“ broj 75/2021);

g) Statut Zadarske županije („Službeni glasnik Zadarske županije“ broj 15/2009, 7/2010,

11/2010, 4/2012, 2/2013, 14/2013, 3/2018, 5/2020, 5/2021).

**2. Pravni izvori za pripremanje kandidata za prethodnu provjeru znanja za savjetnik za prostorno uređenje i gradnju, radno mjesto broj 74. iz Pravilnika u Upravnom odjelu za prostorno uređenje, zaštitu okoliša i komunalne poslove, s mjestom rada u Zadru, su sljedeći:**

a) Zakon o postupanju s nezakonito izgrađenim zgradama („Narodne novine“ broj 86/2012,

143/2013, 65/2017, 14/2019);

b) Zakon o prostornom uređenju („Narodne novine“ broj 153/2013, 65/2017, 114/2018,

39/2019, 98/2019);

c) Zakon o gradnji („Narodne novine“ broj 153/2013, 20/2017, 39/2019, 125/2019);

d) Zakon o procjeni vrijednosti nekretnina („Narodne novine“ broj 78/2015);

e) Zakon o općem upravnom postupku („Narodne novine“ broj 47/2009);

f) Uredba o uredskom poslovanju („Narodne novine“ broj 75/2021);

g) Statut Zadarske županije („Službeni glasnik Zadarske županije“ broj 15/2009, 7/2010,

11/2010, 4/2012, 2/2013, 14/2013, 3/2018, 5/2020, 5/2021).

**3. Pravni izvori za pripremanje kandidata za prethodnu provjeru znanja za samostalni upravni referent za prostorno uređenje i gradnju, radno mjesto broj 102. iz Pravilnika u Upravnom odjelu za prostorno uređenje, zaštitu okoliša i komunalne poslove, s mjestom rada u Pagu, su sljedeći:**

a) Zakon o postupanju s nezakonito izgrađenim zgradama („Narodne novine“ broj 86/2012,

143/2013, 65/2017, 14/2019);

b) Zakon o prostornom uređenju („Narodne novine“ broj 153/2013, 65/2017, 114/2018,

39/2019, 98/2019);

c) Zakon o gradnji („Narodne novine“ broj 153/2013, 20/2017, 39/2019, 125/2019);

d) Zakon o općem upravnom postupku („Narodne novine“ broj 47/2009);

e) Uredba o uredskom poslovanju („Narodne novine“ broj 75/2021);

f) Statut Zadarske županije („Službeni glasnik Zadarske županije“ broj 15/2009, 7/2010,

11/2010, 4/2012, 2/2013, 14/2013, 3/2018, 5/2020, 5/2021).

**4. Pravni izvori za pripremanje kandidata za prethodnu provjeru znanja za samostalni upravni referent za prostorno uređenje i gradnju - vježbenik, radno mjesto broj 91. iz Pravilnika u Upravnom odjelu za prostorno uređenje, zaštitu okoliša i komunalne poslove, s mjestom rada u Biogradu na Moru, su sljedeći:**

a) Zakon o postupanju s nezakonito izgrađenim zgradama („Narodne novine“ broj 86/2012,

143/2013, 65/2017, 14/2019);

b) Zakon o prostornom uređenju („Narodne novine“ broj 153/2013, 65/2017, 114/2018,

39/2019, 98/2019);

c) Zakon o gradnji („Narodne novine“ broj 153/2013, 20/2017, 39/2019, 125/2019);

d) Zakon o općem upravnom postupku („Narodne novine“ broj 47/2009);

e) Uredba o uredskom poslovanju („Narodne novine“ broj 75/2021);

f) Statut Zadarske županije („Službeni glasnik Zadarske županije“ broj 15/2009, 7/2010,

11/2010, 4/2012, 2/2013, 14/2013, 3/2018, 5/2020, 5/2021).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, izvor pod br. 4. objavljen u „Službenom glasniku Zadarske županije“ dostupan je na linku <https://glasnik.zadarska-zupanija.hr/> .

Prethodna provjera znanja i sposobnosti kandidata, za sva radna mjesta koja se popunjavaju predmetnim javnim natječajem, obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu javnog natječaja provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 20. kolovoza 2021. godine.

**PROČELNIK**

**v.r. Olivio Meštrović, dipl. ing. geod.**